ประกาศคณะกรรมการข้าราชการรัฐสภา เรื่อง นโยบายเกี่ยวกับความโปร่งใสของส่วนราชการสังกัดรัฐสภา
ประกาศคณะกรรมการข้าราชการรัฐสภา
ประกาศคณะกรรมการข้าราชการรัฐสภา
เรื่อง
นโยบายเกี่ยวกับความโปร่งใสของส่วนราชการสังกัดรัฐสภา[๑]
 

เพื่อให้เป็นไปตามเจตนารมณ์ของรัฐธรรมนูญแห่งราชอาณาจักรไทย
กฎหมายว่าด้วยระเบียบบริหารราชการฝ่ายรัฐสภา กฎหมายว่าด้วยข้อมูลข่าวสารของราชการ
หลักเกณฑ์และวิธีการบริหารกิจการบ้านเมืองที่ดี
รวมทั้งให้สอดคล้องกับยุทธศาสตร์การบริหารทรัพยากรบุคคลของส่วนราชการสังกัดรัฐสภา
ฉบับที่ ๒ (พ.ศ. ๒๕๕๖ - ๒๕๖๐)
ที่กำหนดให้เสริมสร้างมาตรฐานคุณธรรมจริยธรรมให้แก่ข้าราชการ พนักงานราชการ
และลูกจ้างประจำของส่วนราชการสังกัดรัฐสภา และพัฒนาความโปร่งใสในการปฏิบัติงานของบุคลากรและส่วนราชการสังกัดรัฐสภา
พร้อมทั้งป้องกันและปราบปรามการทุจริตและประพฤติมิชอบของข้าราชการ พนักงานราชการ
และลูกจ้างประจำของส่วนราชการสังกัดรัฐสภาอย่างจริงจัง
เพื่อให้ส่วนราชการสังกัดรัฐสภาเป็นที่เชื่อถือไว้วางใจแก่สมาชิกรัฐสภาและประชาชน

ก.ร. จึงได้กำหนดนโยบายเกี่ยวกับความโปร่งใส
เพื่อเป็นมาตรฐานและเป็นแนวทางปฏิบัติของส่วนราชการสังกัดรัฐสภา
รวมทั้งเป็นค่านิยมร่วมสำหรับองค์กรและบุคลากรทุกคนพึงยึดถือเป็นแนวทางปฏิบัติควบคู่กับกฎ
ข้อบังคับอื่น ๆ อย่างทั่วถึง

นโยบายเกี่ยวกับความโปร่งใสของส่วนราชการสังกัดรัฐสภา มี ๔ ด้าน
ดังนี้
๑. ด้านนโยบาย ผู้บริหาร และความพยายาม
ริเริ่มของส่วนราชการสังกัดรัฐสภาในการสร้างความโปร่งใส
แนวทางปฏิบัติ
(๑) มีนโยบายที่ชัดเจนเกี่ยวกับความโปร่งใส
(๒) บทบาทของผู้บริหารในการส่งเสริมเรื่องความโปร่งใสในส่วนราชการสังกัดรัฐสภา
(๓) ความพยายาม
ริเริ่มของส่วนราชการสังกัดรัฐสภาในการสร้างความโปร่งใส
๒. ด้านความเปิดเผย การมีระบบตรวจสอบภายในส่วนราชการสังกัดรัฐสภา
และการมีส่วนร่วม
แนวทางปฏิบัติ
(๑) การเปิดเผยข้อมูลข่าวสาร
(๒) การมีมาตรฐานการให้บริการประชาชนและประกาศให้ทราบ
(๓) การมีระบบตรวจสอบภายในที่ดำเนินการตรวจสอบมากกว่าเรื่องการเงิน
และบัญชี
(๔) การเผยแพร่ผลการปฏิบัติงานและผลการประเมินตนเองต่อสาธารณะ
(๕) การเปิดโอกาสให้ประชาชนเข้ามามีส่วนร่วมในการปฏิบัติราชการ
๓. ด้านการใช้ดุลยพินิจ
แนวทางปฏิบัติ
(๑) การลดการใช้ดุลยพินิจของเจ้าหน้าที่ผู้ปฏิบัติงาน
(๒) การใช้ดุลยพินิจในการบริหารทรัพยากรบุคคลตามหลักธรรมาภิบาล
(๓) การมีระบบบริหารความเสี่ยงด้านความโปร่งใส
๔. ด้านการมีระบบ กลไกจัดการรับเรื่องร้องเรียน
แนวทางปฏิบัติ
(๑) การมีหน่วยงาน ผู้รับผิดชอบโดยตรงในการดำเนินการต่อเรื่องร้องเรียน
(๒) การมีช่องทางในการรับเรื่องร้องเรียนที่หลากหลาย
(๓)
การมีระเบียบปฏิบัติในการดำเนินการต่อเรื่องร้องเรียนที่มีประสิทธิภาพ
ทั้งนี้
การดำเนินการตามนโยบายเกี่ยวกับความโปร่งใสของส่วนราชการสังกัดรัฐสภาตามประกาศนี้
ให้เป็นไปตามมาตรฐานความโปร่งใสและแนวทางการดำเนินงานตามมาตรฐานความโปร่งใสของส่วนราชการสังกัดรัฐสภาตามที่
ก.ร. กำหนด


ประกาศ
ณ วันที่ ๒๖ มีนาคม พ.ศ. ๒๕๕๖
สมศักดิ์ เกียรติสุรนนท์
ประธานรัฐสภา
ประธาน
ก.ร.









ปริยานุช/ผู้จัดทำ
๒ พฤษภาคม ๒๕๕๖

โชติกานต์/ผู้ตรวจ
๙ พฤษภาคม ๒๕๕๖

















































[๑] ราชกิจจานุเบกษา
เล่ม ๑๓๐/ตอนพิเศษ ๕๓ ง/หน้า ๔๑/๒๙ เมษายน ๒๕๕๖